Matfejansel'g

Matfejansel'g, vai Matvejansel'gEländpunktoiden oficialižiden nimitusiden nimikirjutez venän kelel da sijaližed nimed karjalan, vepsän da suomen kelil resources.krc.karelia.ru-saital.  (, , ), om vepsän külä Karjalan Tazovaldkundan suves, sen Änižröunan rajonas. Mülüb Šoutjärven vepsän küläkundha.

 Istorii 
Mainitaškanzihe 18. voz'sadaspäi kuti Kurasel'g-külišt () Matfejansel'gänke posadaks. Kaikiš enamba levitadud eläjiden kanzannimi oli Matvejevad, ka nimitihe küläd sen mödhe. Tämbäi-ki surembad kaks'žiruižed pertid oma Matvejevoiden kodikš. Külišton agjad seištas kukhiden päl. Ende ortodoksižen hristanuskondan ph. Mikoi-arhangelan puine jumalanpert'Matfejansel'gan enzne pühäpert' sobory.ru-saital.  (1902) oli külišton keskuses (posadas), mugažo časoun' i kaks' mellicad.

Suren sodan jäl'ghe Matfejansel'gas radoiba aluzškol i päivkodi, feršalpunkt, počtan palakund, paštandsija. 1950-nzil vozil Truženik-kolhoz («Radai») oli sätud kahtes kolhozaspäi, siš kazvatadihe villäd, kartohkad i jur'ploduid. Möhemba kätihe kolhozad Šeltozerskii-sovhozan brigadaks.

Nügüd'aigan külä om istorijan kompleksižeks muštnikaks, se om Änižrandan vepsläižiden veroližen pertišton ozutez.

 Geografijan andmused 
Külä sijadase küläkundan suves, Kalleš-jogen randal (, Üläsüvärin vezivaradimen oigedpol'ne bassein).

Matkad küläkundan Šoutjärv'-keskushesai om 17 km pohjoižhe. Matkad Leningradan agjhasai om läz kümned kilometrad suvhe orhal. 

 Eläjad 
Vl 1873 külän eläjiden lugu oli 337 ristitud, heišpäi kaik kirjutihe vepsläižikšVenäman imperijan eländpunktoiden nimikirjutesed elib.rgo.ru-saital. . Vl 1926 külišton ristitišt oli 623 eläjad. Vn 2010 kaiken Venäman rahvahanlugemižen mödhe külän kaikenaigaižiden eläjiden lugu oli viž ristitud.

 Homaičendad 

Kategorii:Vepsän küläd kirjamišton mödhe
Kategorii:Eländpunktad kirjamišton mödhe
Kategorii:Vepsän küläd Karjalan Tazovaldkundan Änižröunan rajonas